Alpes-de-Haute-Provence
Store norske leksikon,Geografi,Verdens geografi,Europa,Frankrikes geografi
Alpes-de-Haute-Provence er et departement i det sørlige Frankrike, i regionen Provence-Alpes-Côte d'Azur, ved grensen mot Italia. Det har et areal på 6925 km2 og har 163 915 innbyggere (2017). Hovedstad er Digne.
Terrenget er svært berglendt, særlig i øst der Alpene når opp i 3000 meter over havet. I vest danner elven Durance et bredt dalføre. Det er noe sauehold i departementet, samt dyrking av frukt, grønnsaker og lavendel. Det finnes også vannkraftverk i departementet.Alpeveien til Italia over Col de Larche (1995 meter over havet) går mellom Ubayes og Sturas dalfører.Departementet het til 1970 Basses-Alpes. Les mer i Store norske leksikon Frankrike Frankrikes geografi Regioner og departementer i Frankrike